અમદાવાદ: શહેરમાં થતી આત્મહત્યાઓને રોકવા પોલીસે શરૂ કરેલી જિંદગી હેલ્પ લાઇને એક યુવકની જિંદગી અને પૈસા બંને બચાવી લીધા હોવાનો કિસ્સો સામે આપ્યો છે. જજ સાહેબ સાથેના ફોટા બતાવી મારે જજ સાહેબ સાથે ઓળખાણ છે. તમારા પુત્રને હત્યાના ગુનામાંથી છોડાવી દઇશ કહી શખસે રૂ.પાંચ લાખ પડાવી લીધા હતા. છળકપટથી મેળવેલા પૈસા શખસ દ્વારા પરત ન અપાતાં યુવક પોતે આપઘાત કરવા જઇ રહ્યો હતો પરંતુ શાહીબાગ પોલીસ કમિશનર ઓફિસ બહાર લાગેલા જિંદગી હેલ્પલાઇનનાં બોર્ડને જોઇ તેણે હેલ્પલાઇનની મદદ લીધી અને જિંદગી હેલ્પલાઇનમાં કાઉન્સિલિંગ દ્વારા તેની જિંદગી અને પૈસા બંને પરત મળ્યા હતા.